Ti taudan ti Karayan Loboc ket mabirukan idiay ili ti Carmen, ken gangani daytoy idiay tengnga ti Bohol. Manipud idiay Carmen, mangala ti karayan iti agpalaud a kurso para iti agarup a kaadayo iti 1.5 kilometro (1 mi), kalpasanna agayus nga agpaabagatan idiay Mindanao wenno Baybay Bohol. Ti pagattiananna a lugar iti agarup a 520 kuadrado kilometro (200 sq mi), ket beddengan ti sinan sapatos ti kabalio a kawar dagiti pantok ti bantay nga agtayag iti 800 metro (2,600 ft). Agpapada ti pannakaiwarwaras ti panagtutudo iti amin a paset ti tawen, isu a ti Karayan Loboc ket addaan iti natalinaay ken nangato a batayan iti panagayus.